**Predkladacia správa**

 Národná rada Slovenskej republiky na svojej 16. schôdzi  dňa 11. decembra 2007 prijala uznesenie č. 696/2007, ktorým podľa § 128 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, žiada vládu Slovenskej republiky predložiť Národnej rade Slovenskej republiky správu o priebehu privatizácie Slovenského plynárenského priemyslu, a. s..

 Vláda Slovenskej republiky na svojom zasadnutí dňa 19. decembra 2007 uznesením č. 1103/2007 vzala vyššie uvedené uznesenie Národnej rady Slovenskej republiky na vedomie a uložila ministrovi hospodárstva v spolupráci s príslušnými ministrami, s predsedami ostatných ústredných orgánov štátnej správy a prezidentom prezídia Fondu národného majetku SR predložiť na rokovanie vlády Slovenskej republiky správu o priebehu privatizácie spoločnosti Slovenský plynárenský priemysel, a.s..

 Predložená správa je výsledkom práce pracovnej skupiny, ktorá bola na základe vyššie uvedeného uznesenia vlády Slovenskej republiky zostavená zo zástupcov Ministerstva hospodárstva SR, Úradu vlády SR a Fondu národného majetku. Predložená správa vychádza k dokumentov a materiálov, ktoré mala pracovná komisia k dispozícii.

 Predloženú správu prerokovala vláda SR 09. 01. 2008 s pripomienkami. Pripomienky vznesené na rokovaní vlády boli do materiálu pred predložením do Národnej rady Slovenskej republiky do materiálu zapracované.